El 12 de juny de 2015 el conseller d'Empresa i Ocupació, Felip Puig, va presentar el Pla d'Acció d'Eficiència Energètica a la Indústria de Catalunya, que té com a finalitat reduir la intensitat energètica d'aquest sector -és a dir, l'energia necessària per a produir una unitat de PIB- i, per tant, contribuir a incrementar la seva competitivitat.
Les línies mestres del Pla es concretaran en el marc d'un procés de participació de les entitats i associacions sectorials de la indústria catalana.
El Pla d'Acció té per finalitat substituir les polítiques d'estalvi i eficiència energètica dutes a terme fins ara per la Generalitat de Catalunya en el sector industrial, per una nova política i una nova governança basades en el coneixement aprofundit de la realitat del sector industrial, treballant conjuntament amb el propi sector i desenvolupant actuacions concretes que contribueixin a solucionar les problemàtiques específiques de la indústria catalana en l'àmbit energètic en la seva globalitat (estalvi i eficiència energètica, preus energètics, qualitat dels subministraments, problemàtiques d'infraestructures energètiques,...).
Aquest Pla d'Acció es basa en els següents principis:
De manera especial, aquest Pla d'Acció s'integra dins del "Pla d'impuls de les indústries de la Química, Energia i Recursos" (PIQER), un dels set àmbits sectorials líders en que es vertebra la nova actuació en política industrial del Departament d'Empresa i Ocupació.
L'objectiu d'estalvi energètic d'aquest Pla d'Acció és mantenir l'objectiu original del Pla de l'Energia i Canvi Climàtic de Catalunya 2012-2020 de reduir en un 4,7% la intensitat energètica final de la indústria en el període 2011-2020, és a dir, assolir una intensitat energètica final del sector industrial de 112,1 tep / M€ (2008) per a l'any 2020.
Cal tenir present que aquest estalvi energètic correspon estrictament a l'estalvi energètic que s'assolirà amb la posada en marxa d'aquest Pla d'Acció de forma addicional a l'estalvi energètic que s'obtingui de les mesures d'estalvi i eficiència energètica en el sector industrial ja posades en marxa fins a l'any 2014.
Per tal de dotar de solidesa, eficàcia i efectivitat al Pla d'Acció d'Eficiència Energètica a la Indústria de Catalunya, s'han recollit les aportacions de tots els agents implicats, especialment les empreses i associacions industrials, organismes dels diferents subsectors del món de l'energia i prescriptors tècnics, entre d'altres.
Així, a partir del document de base del Pla d'Acció presentat el 12 de juny pel conseller d'Empresa i Ocupació, es va inciar un procés de participació per a sotmetre-ho a debat, en el que s'han recollit totes les opinions, aportacions i propostes.
Durant el mesos de juny i juliol es van realitzar les sessions de treball on es va constatar la bona rebuda de la iniciativa de realització d'un Pla d'Acció d'Eficiència Energètica a la Indústria participatiu, obert al sector i adaptable a la realitat i necessitats del sector industrial en cada moment.
Durant aquest procés es va posar de manifest la necessitat de mantenir una relació directa d'entitats i empreses amb l'administració energètica catalana.
Es van rebre un total de 190 aportacions, tant directament a les pròpies sessions de treball com per via telemàtica.
Les aportacions rebudes es poden desglossar en:
- No aplicables al Pla d'Acció: 13
Per a dur a terme el procés participatiu es va convidar a diferents empreses, entitats i associacions de sectors industrials a una sèrie de sessions participatives que es van realitzar com s'exposa a continuació:
Xarxa d'entitats i altres associacions tècniques
Associacions sectorials (Metall, elèctric, automoció, tèxtil, electrònic,...)
Associacions sectorials (Químic, farmacèutic, ceràmic, vidre, àrids,...)
Associacions sectorials (Alimentació, begudes, pinsos, suro, plàstic, fusta, paper i gràfiques)
En data 8 de setembre de 2015 es va aprovar el document final del Pla d'Acció d'Estalvi i Eficiència Energètica a la Indústria de Catalunya que incorpora les idees i suggeriments rebuts durant el procés de participació.